**วิธีการป้องกันสาธารณภัย**

**1. ด้านวาตภัย**

 วาตภัย หมายถึง ภัยที่เกิดขึ้นจากพายุลมแรง จนทําให้เกิดอันตรายแก่ชีวิตและทรัพย์สินโดยเกิดความเสียหายแก่อาคารบ้านเรือน ต้นไม้และสิ่งก่อสร้าง โดยมีสาเหตุมาจากปรากฏการณ์ทางธรรมชาติ

 **ขั้นตอนการปฏิบัติในการป้องกันและบรรเทาสาธารณภัยที่เกิดจากวาตภัย**

 เป็นการกำหนดหน้าที่ความรับผิดชอบขององค์กรปกครองส่วนท้องถิ่นต่างๆ ที่เกี่ยวข้องเพื่อให้สามารถดำเนินการป้องกันและแก้ไขปัญหาที่เกิดจากวาตภัยได้อย่างรวดเร็วและมีประสิทธิภาพในระยะก่อนเกิดภัยขณะเกิดภัยและภายหลังที่ภัยได้ผ่านพ้นไปแล้ว

 **ขั้นตอนการปฏิบัติก่อนการเกิดวาตภัย**

 เป็นการดำเนินการเพื่อจัดเตรียมและลดผลกระทบ หรือแก้ไขปัญหาอุปสรรคไว้ล่วงหน้า ก่อนที่วาตภัยจะเกิดขึ้น

 1) การเตรียมการของผู้อาศัยอยู่ในพื้นที่เสี่ยงภัย

 1.1) การติดตามข้อมูลข่าวสารและประกาศคําเตือนลักษณะอากาศของกรมอุตุนิยมวิทยา

 1.2) ตรวจสภาพความปลอดภัยของบ้าน ประตูหน้าต่าง ช่องทางลม เสาไฟฟ้า

และสายไฟฟ้า ทั้งในและนอกบริเวณบ้าน โดยปรับปรุงยึดเหนี่ยวให้มั่นคงแข็งแรง

 1.3) ตัดกิ่งไม้หรือริดกิ่งไม้บริเวณบ้านที่อาจหักโคลนลงได้จากวาตภัย

 1.4) จัดเตรียมติดตั้งสายล้อฟ้าสำหรับอาคารสูง

 1.5) จัดเตรียมอุปกรณ์ปฐมพยาบาลเบื้องต้น ยารักษาโรคอุปกรณ์นิรภัยสำหรับช่วยชีวิต พร้อมทั้งแนะนําสมาชิกในครอบครัวให้เรียนรู้วิธีการปฐมพยาบาลเบื้องต้น

 1.6) จัดเตรียมเสบียงอาหาร น้ําดื่ม ยารักษาโรคเสื้อผ้าเครื่องนุ่งห่ม วัสดุอุปกรณ์

ต่างๆ อาทิไฟฉายเครื่องมือช่างอุปกรณ์ดับเพลิง เพื่อเตรียมรับวาตภัยที่จะเกิดขึ้น

 1.7) ซักซ่อมความพร้อมของสมาชิกในครอบครัว โดยกําหนดวิธีปฏิบัติตนเมื่อเกิดวาตภัยกําหนดจุดนัดพบที่ปลอดภัย เมื่อมีการพลัดพรากหรือเตรียมการเพื่อการอพยพเคลื่อนย้ายไปอยู่ที่ปลอดภัย

 **ขั้นตอนการปฏิบัติขณะเกิดวาตภัย**

 เป็นการดําเนินการในสถานการณ์ฉุกเฉินโดยการระดมทรัพยากรต่างๆ เข้าช่วยเหลือ เพื่อรักษาชีวิต ทรัพย์สินและบรรเทาทุกข์แก่ผู้ประสบภัย ตลอดจนลดความรุนแรงของวาตภัยที่เกิดขึ้น

 1) การดําเนินการของผู้อาศัยอยู่ในพื้นที่เสี่ยงภัยขณะเกิดเหตุวาตภัย

 1.1) ไม่ตื่นตกใจ พยายามควบคุมสติอย่างสงบและอยู่ในอาคารที่มั่นคงแข็งแรง ตลอดเวลาที่เกิดวาตภัยไม่ออกมาในที่โล่งแจ้ง

 1.2) ปิดประตูหน้าตาง่ทุกบาน รวมทั้งปรับปรุงและปิดกั้นช่องทางลมและ ช่องทางต่างๆ ที่ลมจะเข้าไปทําให้เกิดความเสียหายได้

 1.3) ตัดสะพานไฟ ปิดวาลวน้ำละแก๊สหุงต้มให้เรียบร้อย

 1.4) ออกห่างจากวัตถุที่เปนสื่อฟ็ฟ้าทุกชนิดเช่น ลวดโลหะ ท่อน้ำแนวรั้วบาน เป็นต้น ไม่ใช้อุปกรณ์ไฟฟ้าทุกชนิดรวมทั้งไม่สวมใส่เครื่องประดับที่เป็นโลหะ

 1.5) ออกห่างจากชายฝั่งหรือทะเลเมื่อมีวาตภัยเกิดขึ้น เนื่องจากอาจเกิดคลื่นลม แรงกวาดลงทะเลได้

 1.6) ไม่ควรอยู่ในพื้นที่ต่ำ เนื่องจากอาจเกิดน้ำป่าไหลหลากหรือน้ำท่วมฉับพลัน หรือแผ่นดินถล่ม ได้

 1.7) ไม่ใช้เทียน ไม้ขีดไฟหรือสิ่งที่จะทําให้เกิดเปลวไฟหรือประกายไฟเพราะ อาจมีแก๊สรั่วอยู่

 1.8) ติดตามเหตุการณ์และคําเตือนลักษณะอากาศรายของทางราชการอย่าง ใกล้ชิด

 1.9) เตรียมพร้อมที่จะอพยพไปในที่ปลอดภัย

**2. ด้านภัยแล้ง**

 ภัยแล้ง (Drought) หมายถึง ภัยที่เกิดจากการขาดแคลนน้ำในพื้นที่ใดพื้นที่หนึ่งเป็นเวลานานจนก่อให้เกิดความแห้งแล้งและส่งผลกระทบต่อชุมชน ฝนตกน้อยกว่าปกติหรือฝนทิ้งช่วง เป็นระยะเวลานานกว่าปกติและครอบคลุมพื้นที่บริเวณกว้าง ทำให้เกิดการขาดแคลนน้ำดื่มน้ำใช้

 ขั้นตอนการปฏิบัติในการป้องกันและบรรเทาสาธารณภัยที่เกิดจากภัยแล้งการกําหนดขั้นตอนการปฏิบัติในการป้องกันและบรรเทาภัยแล้งนั้น เกิดขึ้นจากวัตถุประสงค์ 2 ประการ

 1) เป็นแนวทางในการเตรียมการป้องกันและประสานการปฏิบัติงานระหว่างหน่วยงานต่างๆ ที่เกี่ยวข้อง ทั้งหน่วยปฏิบัติการหลักและหน่วยร่วมปฏิบัติการ เพื่อให้สามารถป้องกันและแก้ไขปัญหาภัยแล้งได้อย่างรวดเร็วและมีประสิทธิภาพ

 2) เป็นการกำหนดหน้าที่ความรับผิดชอบของหน่วยงานที่เกี่ยวข้องไว้ให้พร้อมต่อการปฏิบัติงานในระยะก่อนเกิดภัยขณะเกิดภัยและภายหลังที่ภัยได้ผ่านพ้นไปแล้ว

 **ขั้นตอนการปฏิบัติขณะเกิดภัยแล้ง**

 1) ให้องค์กรปกครองส่วนท้องถิ่น นําเงินสํารองจ่าย ซึ่งได้ตั้งงบประมาณไว้แล้วไปใช้จ่ายเป็นอันดับแรก หากเงินสํารองจ่ายมีไม่เพียงพอให้โอนงบประมาณรายการที่เหลือจ่าย หรือไม่มีความจำเป็นต้องจ่ายไป โดยการขออนุมัติของผู้บริหารท้องถิ่นตามระเบียบกระทรวงมหาดไทย ว่าด้วยวิธีการงบประมาณ หรืออาจนําเงินสะสมมาดําเนินการกรณีฉุกเฉินที่เกิดภัยแล้งขึ้น ซึ่งเป็นอำนาจอนุมัติของผู้บริหารท้องถิ่น ตามระเบียบกระทรวงมหาดไทยว่าด้วยการรับเงิน การเบิกจ่ายเงิน

 2) กองอํานวยการป้องกันภัยฝ่ายพลเรือนเขตท้องที่ที่เกิดภัยแล้ง จัดเจ้าหน้าที่ออกสํารวจสถานการณ์การเกิดภัยแล้ง โดยจัดทำข้อมูลความเสียหายจำนวนประชาชน พืชผลทางการเกษตรและรายงานสถานการณ์ให้อำเภอ/จังหวัดทราบ

 3) ให้กองอํานวยการป้องกันภัยฝ่ายพลเรือนเขตท้องที่ดำเนินการให้ความช่วยเหลือด้านต่างๆ ได้แก้ แจกจ่ายน้ำการช่วยเหลือด้านการเกษตรการสาธารณสุขและด้านอื่นๆ ตามระเบียบในการให้ความช่วยเหลือผู้ประสบภัยพิบัติ

 4) กรณีเกินขีดความสามารถในการช่วยเหลือ ให้รายงานขอรับการสนับสนุนจากกองอํานวยการป้องกันภัยฝ่ายพลเรือนชั้นเหนือขึ้นไป

 5) ประชาสัมพันธ์ให้มีการใช้น้ำอย่างประหยัดและระมัดระวังรักษาสุขภาพอนามัยเพื่อป้องกันโรคระบาดต่างๆ อันเนื่องมาจากภัยแล้ง**3.ด้านภัยหนาว**

 ภัยหนาว หมายถึง อุณหภูมิในช่วงฤดูหนาวตั้งแต่ 15.9 องศาเซลเซียลลงไปจะเริ่มเป็นภัยหนาว

 2) อากาศหนาว หมายถึง บริเวณที่มีความกดอากาศสูงขึ้นจากรอบนอกเข้าสู่ศูนย์กลาง โดยจะมีกระแสลมพัดออกจากศูนย์กลางในทิศทางตามเข็มนาฬิกาในซีกโลกเหนือและในทิศทางทวนเข็มนาฬิกาในซีกโลกใต้ (ตามข้อกําหนดของ World Meteorology Organization)

 **ขั้นตอนการปฏิบัติขณะเกิดอากาศหนาว**

 ในกรณีที่ประสบสถานการณ์ภัยหนาวขึ้นในเขตพื้นที่ให้องค์กรปกครองส่วนท้องถิ่นควรดําเนินการดังนี้

 1) สํารวจความเดือดร้อนและความต้องการของประชาชนและดำเนินการตรวจสอบ

งบประมาณรายจ่ายว่ามีแผนงานโครงการเพื่อช่วยเหลือผู้ประสบภัยหนาวกรณีฉุกเฉินไว้หรือไม่ หากมาตรฐานการป้องกันและบรรเทาสาธารณภัย120 บทที่ 7 มาตรฐานการป้องกันและบรรเทาสาธารณภัยที่เกิดจากอากาศหนาวไม่ได้ตั้งงบประมาณไว้ควรนําเงินสํารองจ่ายซึ่งได้ตั้งงบประมาณไว้แล้วใช้จ่ายในการแก้ไขปัญหาความเดือดร้อนของประชาชนเป็นอันดับแรกซึ่งอำนาจการอนุมัติให้ใช้เงินสํารองจ่ายเป็นของคณะผู้บริหารท้องถิ่น ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่นพ.ศ.2541 ข้อ 19 และหากเงินสํารองจ่ายมีไม่เพียงพอก็อาจโอนงบประมาณรายการที่เหลือจ่ายหรือไม่มีความจำเป็นต้องใช้จ่ายไปเพิ่มจ่ายได้โดยการอนุมัติของคณะผู้บริหารท้องถิ่น ตามระเบียบกระทรวงมหาดไทยว่าด้วยวิธีการงบประมาณฯข้อ 26

 2) องค์กรปกครองส่วนท้องถิ่นอาจยืมเงินสะสมที่เก็บรักษาไว้ดำเนินการแก้ไขปัญหากรณีฉุกเฉินที่เกิดภัยหนาว ตามวงเงินที่ผู้ว่าราชการจังหวัดกำหนดซึ่งอาจอนุมัติเป็นของคณะผู้บริหารท้องถิ่นตามระเบียบกระทรวงมหาดไทยว่าด้วยการรับเงิน การฝากเงิน การเก็บรักษาเงินขององค์กรปกครองส่วนท้องถิ่น พ.ศ.2541 ข้อ 82

 3) ให้ความช่วยเหลือโดยแจกจ่ายเครื่องนุ่งห่มกันหนาว วัสดุอุปกรณ์เวชภัณฑ์และเครื่องอุปโภคบริโภคที่จําเป็นในการป้องกันและบรรเทาภัย

 4) หากเกินขีดความสามารถของกองอํานวยการและป้องกันภัยฝ่ายพลเรือนเขตท้องที่ ที่ประสบภัยอากาศหนาว ให้รายงานขอรับการสนับสนุนจากกองอํานวยการป้องกันภัยฝ่ายพลเรือนอำเภอหรือจังหวัดตามลำดับ

**4. ด้านอุทกภัย**

 อุทกภัยคือ ภัยและอันตรายที่เกิดจากสภาวะน้ำท่วมหรือน้ำท่วมฉับพลัน มีสาเหตุมาจากการเกิดฝนตกหนักหรือฝนต่อเนื่องเป็นเวลานาน เนื่องมาจาก

 1.1 หย่อมความกดอากาศต่ำ

 1.2 พายุหมุนเขตร้อน ได้แก่ พายุดีเปรสชั่น, พายุโซนร้อน, พายุใต้ฝุ่น

 1.3 ร่องมรสุมหรือร่องความกดอากาศต่ำ

 1.4 ลมมรสุมตะวันตกเฉียงใต้

 1.5 ลมมรสุมตะวันออกเฉียงเหนือ

 1.6 เขื่อนพัง

 **วิธีปฏิบัติในการป้องกันตนเองและบรรเทาจากอุทกภัย**

 1. การเคลื่อนย้ายวัสดุจากที่ที่จะได้รับความเสียหายอันเนื่องมาจากน้ำท่วม ให้ไปอยู่ในที่ปลอดภัยหรือในที่สูง

 2. การนำถุงทรายมาทำเขื่อน เพื่อป้องกันน้ำท่วม

 3. การพยากรณ์และการเตรียมภัยน้ำท่วม เพื่อให้ประชาชนรับทราบล่วงหน้า เพื่อเตรียม ป้องกัน

 4. การสร้างเขื่อน ฝาย ทำนบ และถนน เพื่อเป็นการกักเก็บน้ำหรือเป็นการกั้นทางเดินของน้ำ

 ขณะเกิดอุทกภัยควรตั้งสติให้มั่นคง อย่าตื่นกลัวหรือตกใจ ควรเตรียมพร้อมที่จะเผชิญเหตุการณ์ด้วยความสุขุม รอบคอบ และควรปฏิบัติดังต่อไปนี้

 1. ตัดสะพานไฟ และปิดแก๊สหุงต้มให้เรียบร้อย

 2. จงอยู่ในอาคารที่แข็งแรง และอยู่ในที่สูงพ้นระดับน้ำที่เคยท่วมมาก่อน

 3. จงทำให้ร่างกายอบอุ่นอยู่เสมอ

 4. ไม่ควรขับขี่ยานพาหนะฝ่าลงไปในกระแสน้ำหลาก

 5. ไม่ควรเล่นน้ำหรือว่ายน้ำเล่นในขณะน้ำท่วม

 6. ระวังสัตว์มีพิษที่หนีน้ำท่วมขึ้นมาอยู่บนบ้าน และหลังคาเรือนกัดต่อย เช่น งู แมลงป่อง ตะขาบ เป็นต้น

 7. ติดตามเหตุการณ์อย่างใกล้ชิด เช่น สังเกตลมฟ้าอากาศ และติดตามคำเตือนเกี่ยวกับ ลักษณะอากาศจากกรมอุตุนิยมวิทยา

 8. เตรียมพร้อมที่จะอพยพไปในที่ปลอดภัยเมื่อสถานการณ์จวนตัว หรือปฏิบัติตามคำแนะนำของทางราชการ

 9. เมื่อจวนตัวให้คำนึงถึงความปลอดภัยของชีวิตมากกว่าห่วงทรัพย์สมบัติ

**5. ด้านอัคคีภัย**

อัคคีภัย (หรือไฟไหม้) หมายถึง ภัยหรือเหตุการณ์อันตรายอันเกิดจากไฟที่ขาดการควบคุมดูแล ทำให้เกิดการติดต่อลุกลามไปตามบริเวณที่มีเชื้อเพลิงเกิดการลุกไหม้ต่อเนื่อง สภาวะของไฟจะรุนแรงมากขึ้นถ้าการลุกไหม้ที่มีเชื้อเพลิงหนุนเนื่อง หรือมีไอของเชื้อเพลิงถูกขับออกมามากความร้อนแรงก็จะมากยิ่งขึ้น สร้างความสูญเสียให้ทรัพย์สินและชีวิต

 **วิธีการป้องกันอัคคีภัย**

 1. เก็บรักษาสิ่งของที่อาจเป็นเชื้อเพลิงทำให้เกิดอัคคีภัยขึ้นได้ เช่น เสื้อผ้าเก่า หนังสือพิมพ์ นิตยสาร รวมถึงเครื่องใช้ภายในบ้านที่ติดไฟได้ง่าย อาทิ สเปรย์ น้ำมัน ทินเนอร์ น้ำยาทำความสะอาดบ้าน ครีมโกนหนวด เป็นต้น โดยวางไว้ให้ห่างจากที่ ๆ เกิดความร้อนได้ง่ายและเก็บให้มิดชิดจะดีที่สุด ป้องกันไม่ให้เกิดเชื้อไฟแม้แต่นิดเดียว

 2. หมั่นตรวจตราเครื่องใช้ไฟฟ้าต่าง ๆ รวมไปถึงสายไฟและสวิทซ์ไฟให้อยู่ในสภาพสมบูรณ์ตลอด ไม่ขาด ไม่เปื่อยหรือหลุดลุ่ยเลยแม้แต่นิดเดียว เพราะความผิดพลาดเล็ก ๆ อาจทำให้เกิดอุบัติเหตุครั้งใหญ่ได้ โดยเฉพาะประกายไฟที่อาจเกิดขึ้นเวลาเปิดใช้งาน

 3. ปิดสวิทช์ และดึงปลั๊กเครื่องใช้ไฟฟ้าออกทุกครั้งหลังใช้งาน คือเตือนตัวเองพร้อมหันหลังกลับไปดูเสมอว่าเราปิดดีแล้วจริงไหม เป็นการรีเช็คความเรียบร้อยหลังใช้งานทุกครั้ง แถมยังช่วยประหยัดไฟอีกค่ะ

 4. ปิดแก๊สหุงต้มเมื่อเลิกใช้งาน เพราะหนึ่งในสาเหตุสำคัญทำให้เกิดไฟไหม้ก็มาจากสาเหตุนี้ล่ะ โดยเฉพาะความประมาทจากการวางผ้าหรือวัตถุติดไฟไว้ข้างเตาด้วยแล้ว ยิ่งอันตรายคูณสอง จึงต้องวางเตาห่างจากของติดไฟง่าย ไม่โดนแสงแดด ทำความสะอาดเตาและสิ่งของอยู่บนเตาเสมอ เศษอาหารก็ใช่เก็บไปทิ้งสะรวมถึงในไมโครเวฟด้วย

 5. ไม่จุดธูปเทียนบูชาพระ หรือจุดบุหรี่ทิ้งไว้โดยไม่มีคนอยู่ในบ้าน อันนี้รวมถึงยากันยุง ไม่ขีดไฟ ไฟแช็กก็ต้องวางไว้ให้ดี ให้ห่างจากความร้อนและที่เกิดประกายไฟง่ายด้วยนะคะ ก่อนออกจากบ้านเตือนตัวเองตลอดให้หันไปเช็คความเรียบร้อยอีกครั้ง

 6. เครื่องใช้ไฟฟ้าบางชนิดอาจทำให้เกิดไฟไหม้ได้ เช่น โทรทัศน์ ตู้เย็น ควรวางเว้นระยะห่างจากผนังเพื่อระบายความร้อน ไม่ควรวางชิดผนังจนเกินไป

 7. ควรติดตั้งเครื่องตัดไฟเพื่อแก้ไขปัญหาไฟฟ้าลัดวงจร แล้วหมั่นตรวจสอบอยู่เสมอว่าใช้งานได้ตามปกติหรือเปล่า ถ้าไม่ต้องรีบแก้ไขทันที

 8. ติดตั้งเครื่องตรวจจับควันไฟภายในบ้าน คล้ายกับข้อ 7 คือต้องหมั่นตรวจสอบว่ายังใช้งานได้ปกติอยู่ไหม แบตเตอรี่อ่อนหรือเปล่า ถ้าใช่ให้รีบเปลี่ยนทันที ป้องกันบ้านจากไฟไหม้ได้ดีคูณสองเลยค่ะ

 9. มีเบอร์สถานีดับเพลิงใกล้บ้าน หรือเบอร์แจ้งเหตุฉุกเฉิน 199 ติดอยู่ในบ้าน ใกล้โทรศัพท์ หรือเมมไว้ในเครื่องตัวเองและทุกคนในบ้าน มีอะไรฉุกเฉินโทรแจ้งได้ทันทีไม่ต้องตะโกนถามกันให้เสียเวลา

 10. ควรมีถังดับเพลิงได้มาตรฐานในจำนวนที่เหมาะสมกับขนาดของบ้านติดตั้งไว้ในบ้านด้วย พร้อมศึกษาวิธีการใช้งานให้เข้าใจอย่างละเอียด มีการทดลองใช้ให้คล่องมือ และหมั่นตรวจสอบว่าชำรุดหรือใช้งานได้ตามปกติอยู่หรือเปล่า ที่สำคัญต้องดูวันหมดอายุของน้ำยาดับเพลิงอยู่เสมอด้วยนะคะ